钦定古今图书集成/理学汇编/学行典/第199卷 > 薛教民
## 钦定古今图书集成/理学汇编/学行典/第199卷 > 薛教民

按《高攀龙集》：“薛孝子名教民，字以孝。其父少泉君，孝
子八岁而失母荣氏幼奉少泉君及继母杨已夔，夔
异凡儿。年十八，弃举子业而农，即尽瘁耕耨。已又丧
其妇朱，即尽瘁井臼。子妇之职，孝子身兼之。其父母
既藉孝子养，其季弟俊民又藉孝子读，自少泉君所
得里塾束脯外家内外织，悉出孝子十指力矣。而孝”
子居恒念少泉君且老，尝指天问俊民曰：“此茫茫者
有主否？”俊民曰：“有帝。”则又曰：“吾侪匹夫，叩之应否？”俊
民曰：“诚则动矣。”即沾沾喜曰：“有是哉！天固可叩也。”于
是绝荤酒，每朔望必叩天，呜呜然，有以祷而不闻其
语，四五年以为常。岁庚戌，少泉君病疟而殆，孝子曰“吾有一子足嗣世，两弟足养亲，吾身可代父死。”于是
率朝夕虔祷，而后乃知其前所祷祷亲也，而少泉君
病益殆。孝子仰天呼曰：“天乎，帝而不灵乎？”而祷益虔。
居数日，而少泉君果有起色。一夕，梦神人元冠缁衣，
语少泉君曰：“父生于子，子死于父。”少泉君不解所谓。
俊民辈闻而奇之。少泉君病益愈健啖而家如洗。无
以供孝子，则蚤夜为贸易，戴星而出，披霜而行，苦雨
寒风，未尝少息。每日不再食，而一钱必节啬以饷少
泉君。无何力竭而病，而呕血死矣。孝子死而少泉霍
然起，日号哭而弗病也。高攀龙曰：“匹夫积诚心数年，
造化始凭而旋焉，岂一朝夕之故哉？不知天者，谓物
有成数，非人所能为；则是圆顶方踵者，曾不异犬豕
牛羊”之属。然知感应之说而《易》言之非也。心不易尽
斯天不易移。人尽即天。岂以此叩彼有应不应哉。嗟
乎。孝子可谓善用其身矣。世之人有其身率罔然自
豢而死。悲夫。